作者：詹玉
词牌/韵律：霓裳中序第一

paragraphs: 一规古蟾魄。
瞥过宣和几春色。
知那个、柳松花怯。
曾磋玉团香，涂云抹月。
龙章凤刻。
是如何、儿女消得。
便孤了、翠鸾何限，人更在天北。
磨灭。
古今难别。
幸相从、蓟门仙客。
萧然林下秋叶。
对云淡星疏，眉青影白。
佳人已倾国。
赢得痴铜旧画。
兴亡事，道人知否，见了也华发。